Străzi inundate, în urmă cu puțin timp, în Sinaia. O rupere de nori cu grindină a inundat străzile din stațiunea montană.
Mașinile abia au putut înainta pe Drumul Național 1.
”Pompierii militari din cadrul Detașamentului Sinaia intervin cu o autospecială de stingere pentru evacuarea apei de pe carosabil în zona gării din orașul Sinaia. Distanța afectată este de aproximativ 300 m.
Au mai fost solicitări pentru străzile M. Kogălniceanu și Furnica, unde intervine SVSU Sinaia”, informează ISU.
În zona gării din orașul Sinaia, se va interveni și cu o motopompă transportabilă.